શીર્ષક: સિંગાપોરનો આટલો ઝડપી વિકાસ કેવી રીતે થયો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જ્યારે આ દેશ આઝાદ થયો ત્યારે તેમની પાસે ભાગ્યે જ એ કોઈ વસ્તુ હશે, જેનાથી તેઓ દેશને ગરીબીમાંથી બહાર લાવી શકે.

સિંગાપોર પાસે ખેતીલાયક જમીન કે ખનીજ સંસાધનો નહોતા, લોકો ઝૂંપડીઓમાં રહેતા હતા.

1955માં સિંગાપોરમાં રિક્શામાં સૂઈ રહેલું બાળક

પણ આજે સિંગાપોર એ દેશ છે જે દેશના લોકોનું સરેરાશ વેતન વિશ્વમાં ત્રીજા ક્રમે સૌથી વધુ છે.

કન્સલ્ટિંગ ફર્મ જૂનિપર રિસર્ચ પ્રમાણે, મોબિલિટી, સ્વાસ્થ્ય, સુરક્ષા અને ઉત્પાદકતામાં સિંગાપોર વિશ્વના તમામ દેશો કરતાં આગળ છે.

એટલું જ નહીં, 'ધી ઇકોનૉમિસ્ટ'ના રૅન્કિંગમાં સિંગાપોર છેલ્લાં પાંચ વર્ષોમાં સૌથી મોંઘું શહેર રહ્યું છે.

પણ સિંગાપોર પહેલાંથી જ આવું નહોતું, એક સમયે ભારત, ઑસ્ટ્રેલિયા અને મ્યાનમારની જેમ સિંગાપોર પણ બ્રિટિશ કોલોની હતી.

તમે આ વાંચ્યું કે નહીં?

જ્યારે સિંગાપોર પર બૉંબમારો થયો

આ બીજા વિશ્વયુદ્ધની વાત છે, સિંગાપોર 'જિબ્રાલ્ટર ઑફ ધી ઈસ્ટ' તરીકે ઓળખાતું હતું. કારણકે બ્રિટિશ સેનાઓ મોટી સંખ્યામાં સિંગાપોરમાં તૈનાત કરાઈ હતી.

પણ વર્ષ 1942માં જાપાને બ્રિટનને કારમી રીતે પરાસ્ત કર્યું.

ત્યારે બ્રિટનના વડાપ્રધાન વિન્સ્ટન ચર્ચિલે આ હારને "બ્રિટનના ઇતિહાસનું સૌથી મોટું નુક્શાન અને સૌથી મોટું આત્મ-સમર્પણ” ગણાવ્યા હતાં.

યમનના દરિયામાં નેવીએ આ રીતે ગુજરાતી માછીમારોને બચાવ્યા

પણ 1944-45માં અમેરિકાનાં વિમાનોએ જાપાન શાસિત સિંગાપોર પર હુમલો કર્યો હતો.

આ હુમલામાં સિંગાપોર પર ભયાનક બૉંબમારો કરવામાં આવ્યો, જેનાથી ત્યાંના વેપારી બંદરો ધ્વંસ થઈ ગયા.

પણ ત્યારબાદ સિંગાપોરે જાણે કે પોતાનું ભવિષ્ય જાતે લખ્યું.

જ્યારે સિંગાપોરને મળ્યો તેમનો હીરો 'હૈરી લી'

જાપાનના શાસન સમયે સિંગાપોરના લોકોએ તમામ પ્રકારનો ત્રાસ વેઠ્યો.

16 સપ્ટેમ્બર 1923એ જન્મેલા કુઆન યી એક ચીની પરિવારની ત્રીજી પેઢીના પુત્ર હતા.

સિંગાપોરની અંગ્રેજી મીડિયમ સ્કૂલમાં અભ્યાસ કરનાર લી કુઆન યીનો વ્યવહાર પણ અંગ્રેજો જેવો જ હતો, એટલે જ બાળપણમાં લોકો તેમને હૈરી લી કહીને બોલાવતા હતા.

જાપાનના શાસન દરમિયાન લી કુઆનનું ભણવાનું બગડ્યું હતું, પણ યુદ્ધ પૂર્ણ થવાની સાથે જ કુઆને લંડન સ્કૂલ ઑફ ઇકૉનોમિક્સ અને કેમ્બ્રિજ યુનિવર્સિટીમાંથી અભ્યાસ કર્યો.

વિદ્યાર્થીકાળથી જ સમર્પિત સમાજવાદી રહેલા લી કુઆન સિંગાપુર પાછા આવીને એક ટ્રેડ યુનિયનના વકીલ બન્યા હતા.

સિંગાપોરને આઝાદી અપાવી

લી કુઆન યી, સિંગાપોરના પૂર્વ વડાપ્રધાન

1954માં લી કુઆને પીપલ્સ...